Diari Oficial de la Generalitat Valenciana


Sumari del DOGV 9476, del 23-11-2022 (2022/10484)

RESOLUCIÓ de 15 de novembre de 2022, de la Direcció General de Funció Pública, per la qual es confirma, en els llocs respectius, les persones que hagen superat el curs d'accés al subgrup C2, sector administració general, pel torn de promoció interna, mitjançant conversió directa de places, convocatòria 79/04, en execució de la Sentència 11/2021 del Tribunal Superior de Justícia de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9476

Data del DOGV
:   23-11-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/10174


Data del document
:   15-11-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 15 de novembre de 2022, de la Direcció General de Funció Pública, per la qual es confirma, en els llocs respectius, les persones que hagen superat el curs d'accés al subgrup C2, sector administració general, pel torn de promoció interna, mitjançant conversió directa de places, convocatòria 79/04, en execució de la Sentència 11/2021 del Tribunal Superior de Justícia de la Comunitat Valenciana. [2022/10887]  
  
  
Per l'Ordre de 5 de desembre de 2005, de la Conselleria de Justícia, Interior i Administracions Públiques, es convoca un curs selectiu d'accés al grup D, sector administració general, pel torn de promoció interna, mitjançant conversió directa de places, convocatòria 79/04, corresponent a l'oferta d'ocupació pública de l'any 2004, per al personal de l'Administració de la Generalitat (DOGV 5157, 19.12.2005).  
  
Per la Resolució de 22 de maig de 2008, del conseller de Justícia i Administracions Públiques, es publica la relació d'aspirants que han superat el curs selectiu d'accés al grup D, sector administració general, pel torn de promoció interna, mitjançant conversió directa de places, convocatòria 79/04 (DOGV 5775, 02.06.2008).  
La Sentència ferma 11/2021, de 7 de gener, del Tribunal Superior de Justícia de la Comunitat Valenciana, estima parcialment el recurs plantejat per Mónica Alacreu Gálvez i Isabel Pérez Soriano contra la «Interlocutòria de 28 de gener de 2019 (PA 88/2008) del Jutjat Contenciós Administratiu núm. 8 de València, que resol desestimar la demanda d'execució de les apel·lants on mostren el seu desacord amb la Resolució de l'Administració de 18 de gener de 2018, en execució de la Sentència del Jutjat número 206/2014, ratificada per sentència d'aquesta sala i secció segona en la Sentència número 177/2017, de 30 de març, de 2017, que realitza una nova baremació per a l'admissió dels 150 admesos per al curs al gener de 2018 després de la baremació de 17 d'octubre de 2017». S'anul·len les resolucions recorregudes perquè no inclouen Mónica Alacreu Gálvez (12,81 punts) i Isabel Pérez Soriano (12,76 punts). Es reconeix el dret d'incloure-les amb les puntuacions esmentades, tot això sense perjudici de la decisió que adopte sobre les persones que van ser admeses al curs selectiu i que van superar la convocatòria 79/04.  
Vista la Resolució de 7 de setembre de 2022, de la consellera de Justícia, Interior i Administració Pública, per la qual es publica en el seu annex la relació de persones aspirants que han superat el curs selectiu de la convocatòria 79/04, en execució de la Sentència 11/2021, de 7 de gener, del Tribunal Superior de Justícia de la Comunitat Valenciana, Sala Contenciosa Administrativa (DOGV 9428, 15.09.2022).  
  
De conformitat amb la correspondència prevista en l'annex II de la Llei 4/2021, de 16 d'abril, de la Generalitat, de la funció pública valenciana, les persones aprovades s'integraran en el cos auxiliar C2-01.  
  
Per la Resolució de 3 de novembre de 2022, de la consellera de Justícia, Interior i Administració Pública, es procedeix a la reclassificació dels llocs dels quals són titulars les persones que han superat el curs selectiu de la convocatòria 79/04, esmentades en l'annex de la Resolució de 7 de setembre de 2022, de la consellera de Justícia, Interior i Administració Pública, en llocs del grup/subgrup professional C2, sector administració general, cos C2-01, auxiliar de l'Administració de la Generalitat.  
En exercici de les competències atribuïdes per l'article 11 del Decret 172/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Justícia, Interior i Administració Pública, resolc:  
  
Primer. Confirmació del personal que ha superat el curs selectiu  
  
Confirmar el personal que s'indica en l'annex i que ha superat el curs selectiu d'accés al grup D, sector administració general, pel torn de promoció interna, mitjançant conversió directa de places, convocada per l'Ordre de 5 de desembre de 2005, de la Conselleria de Justícia, Interior i Administracions Públiques, convocatòria 79/04, en execució de la Sentència 206/14, de 29 de maig, del Jutjat Contenciós Administratiu número 8 de València, en els llocs de treball dels quals són titulars i que s'indiquen en el mateix annex, amb efectes de la presa de possessió.  
  
  
Segon. Acte de presa de possessió  
L'acte de presa de possessió al qual queden convocades les persones esmentades en l'annex I de la present resolució tindrà lloc el 28 de novembre de 2022, a les 09.30 hores en la seu de la Conselleria de Justícia, Interior i Administració Pública, Ciutat Administrativa 9 d'Octubre, carrer de la Democràcia, 77, CA90, torre 4, planta 5a, València.  
  
  
Tercer. Recursos  
Contra la present resolució, que posa fi a la via administrativa, les persones interessades podran interposar un recurs contenciós administratiu davant del jutjat contenciós administratiu corresponent, en el termini de dos mesos comptats des de l'endemà de la seua publicació. Així mateix, amb caràcter potestatiu, es podrà interposar un recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercir, si escau, qualsevol altre que estimen procedent.  
  
València, 15 de novembre de 2022.- El director general de Funció Pública: David Alfonso Jarque.